cyanic-selkie/wikianc huggingface dataset:
Jäätelö
Historia
Jäätelöä on nykyisessä muodossaan valmistettu 1700-luvun alun tienoilta saakka. Jäädytettyjä ruokia oli tosin syöty jo vuosituhansien ajan, ja myös jäätelön synnystä kerrotaan paikkaansapitämättömiä legendoja jo keskiajalta.
Jäätelö syntyi, kun sen valmistuksessa tarvittavat keksinnöt oli tehty yksi kerrallaan. Ensin keksittiin, että suolan liottaminen veteen tuottaa kylmyyttä. Sitten keksittiin, että suolan liottaminen lumeen tai jäähän kylmentää seosta vielä tehokkaammin.
Windsorissa Englannissa jäätelöä tarjoiltiin keväällä 1671 kuningas Kaarle II:n pöydässä. Jäätelön valmistustekniikoita ja reseptejä kehiteltiin tuolloin etenkin Ranskassa, ja L. Audiger kuvasi vuonna 1692 seoksen vatkaamisen tärkeyttä jäädytysvaiheessa jääkiteiden hienontamiseksi.
thumb|Yläluokkaisia ranskattaria nauttimassa jäätelöä. Piirros vuodelta 1801. Jäätelöstä tuli 1700-luvulla suosittu aristokratian ja yläluokan herkku kautta Euroopan ja Yhdysvaltojen. 1800-luvun alussa jäätelö yleistyi myös keskiluokan kahviloissa ja ravintoloissa. Jäätelöä tehtiin käsin, kunnes philadelphialainen Nancy Johnson keksi 1840-luvulla ensimmäisen jäätelökoneen. Se helpotti jäätelön valmistusta ja tuotti tasalaatuista jäätelöä. Seuraavina vuosikymmeninä Amerikassa ja Euroopassa patentoitiin monenlaisia jäätelökoneita, ja jäätelöstä tuli 1800-luvun loppuun mennessä huokea ja yleinen tuote. Baltimorelaista Jacob Fussellia pidetään nykyaikaisen jäätelöteollisuuden perustajana. Vohvelista tehdystä jäätelötötteröstä tuli suosittu St. Louisin maailmannäyttelyn 1904 ansiosta. Jäätelön tuotanto kasvoi, kun keksittiin menetelmät tuottaa jäätä kaasujen nesteyttämisellä, eikä jäätä enää tarvinnut kerätä luonnosta.
Suomessa ensimmäiset jäätelökokeilut tehtiin 1900-luvun alussa. Vuonna 1922 italialainen Magin perhe perusti ensimmäisen jäätelönvalmistuslaitoksen, Helsingin jäätelötehtaan. Suomen ensimmäinen jäätelöbaari avattiin Lasipalatsissa 1936.
Palmetot
Palmetot (Sabal) on palmukasveihin kuuluva kasvisuku, jonka on kuvannut Michel Adanson. Siihen kuuluu 16 lajia, joita kasvaa luonnonvaraisena Pohjois-, Keski- ja Etelä-Amerikassa Yhdysvaltojen eteläosista Kolumbiaan. Palmettojen tyyppilaji on Kaakkois-Yhdysvalloissa ja Pohjois-Meksikossa kasvava pikkupalmetto (Sabal minor, homotyyppinen synonyymi Sabal adansonii).
Jäätelö
Raaka-aineet ja koostumus
Maitoproteiini ja rasva voidaan saada suoraan raaka-aineena käytetyn maidon tai kerman mukana, tai ne voidaan lisätä seokseen erikseen. Rasvana voidaan käyttää maitorasvaa tai kasvirasvaa. Kasvirasvajäätelöiden valmistusaineena on pääasiassa tyydyttyneitä ja transrasvahappoja sisältävää, osittain kovetettua tai kovetettua kasviöljyä tai -rasvaa.
Joissain jäätelöissä käytetään vain luonnollisia raaka-aineita, eikä siis keinotekoisia väriaineita, aromeja tai emulgaattoreita.
Tyypillisessä jäätelössä veden osuus on 60–72 prosenttia painosta ja kiinteiden aineiden osuus 28–40 prosenttia. Rasvaa on 7–15 prosenttia, maitoproteiinia 4–5 prosenttia, laktoosia 5–7 prosenttia, muita sokereita 12–16 prosenttia, sekä emulgaattoreita, stabilisaattoreita ja aromeja 0,5 prosenttia.
Jäätelö on energiapitoista ruokaa, ja 100 millilitrassa on energiaa noin 125 kilokaloria. Jäätelön rasvapitoisuus 100 millilitrassa voi vaihdella huomattavasti tuotteesta riippuen, mutta se on tyypillisesti 7 grammaa, josta tyydyttynyttä rasvaa on 5 grammaa. Hiilihydraatteja on 14 grammaa, joista sokereita 13,5 grammaa. Proteiinia on 1,8 grammaa, ja kuitua 0,5 grammaa.
Jäätelössä on välttämättömistä aminohapoista etenkin tryptofaania ja lysiiniä. Vitamiineista jäätelössä on esimerkiksi A-, D-, E- ja K-vitamiinia, ja joskus C-vitamiinia hedelmistä. Kivennäisaineista jäätelössä on etenkin kalsiumia ja fosforia sekä magnesiumia, kaliumia, natriumia ja sinkkiä.
Suosituimpia jäätelön makuja ovat vanilja, suklaa ja mansikka, ja muita suosittuja makuja ovat kaikenlaiset hedelmät ja pähkinät. Jäätelön makujen kirjo on nykyisin hyvin laaja. Jäätelön lisukkeina käytetään muun muassa suklaakuorrutusta tai suklaapaloja, hedelmäpaloja, pähkinäpaloja sekä vohvelia, johon jäätelö voidaan asettaa syötävään kartioon.
Eri raaka-aineiden tärkeimpiä vaikutuksia jäätelöön:
Valmistus
Jäätelön valmistusprosessin aluksi kiinteät ja nestemäiset raaka-aineet sekoitetaan huolellisesti riittävän viileässä, jotta kuumalle herkät raaka-aineet eivät tuhoutuisi. Aluksi sekoitetaan nesteet. Kiinteät rasvat sulatetaan ennen sekoittamista, ja niiden lisäämisen jälkeen lisätään kuivat aineet. Myös väri- ja aromiaineet sekoitetaan mukaan jo tässä vaiheessa. Saatu seos on tasalaatuista ja noin 65 celsiusasteen lämpöistä.
Seos pastöroidaan taudinaiheuttajien tuhoamiseksi ja homogenoidaan rasvapalleroiden pilkkomiseksi. Pilkottujen rasvapisaroiden halkaisija on yhdestä mikrometristä 0,1 millimetriin.
Seos kypsytetään viilentämällä se 0–4 celsiusasteen lämpötilaan ja sekoittamalla sitä muutaman tunnin ajan. Mukaan lisätään samalla ne raaka-aineet, jotka eivät kestä lämpöä. Tässä vaiheessa emulgaattorit kiinnittyvät rasvapisaroiden pintaan, ja rasvapisaroiden rasva alkaa kiteytyä. Se on tarpeellista, jotta ilmakuplat saadaan liittymään seokseen jäädytysvaiheessa.
thumb|Jäätelökone tekemässä mansikkajäätelöä. Tärkein valmistusvaihe on seoksen jäädytys, jossa siihen tulee ilmakuplia ja jääkiteitä. Jäädytys ja ilman lisääminen tapahtuu yleensä yhden metrin pituisissa ja 20 senttimetrin paksuisissa sylintereissä, jotka kylmennetään ulkopuolelta kaasulla noin −30 asteeseen. Sylinterin sisällä on noin viiden ilmakehän paine ja kymmenen kertaa sekunnissa pyörivä vatkaaja. Seos ja ilma pumpataan sisään yhdestä päästä, ja valmis tuote tulee ulos toisesta päästä puolen minuutin tai minuutin kuluttua noin −5 asteen lämpöisenä. Sen jälkeen jäätelö jäädytetään tunnelimaisessa astiassa kylmällä ilmavirralla tuotteen koosta riippuen 15 minuutin tai parin tunnin ajan noin −18 asteeseen, jolloin sen jääkiteet kasvavat kokoa ja se kovettuu paremmin säilyväksi.
Jäätelö pakataan esimerkiksi kääreeseen tai pahviin. Pakkaus varastoidaan −25 asteen lämpötilassa, jotta sen kiderakenne ei vahingoittuisi eivätkä mikrobit alkaisi lisääntyä. Kylmäketjun säilyminen varmistetaan, kun tuotetta siirretään varastosta kaupan pakastimeen. Jäätelö säilyy yli puoli vuotta, joten kesän jäätelöt voidaan tehdä ja varastoida jo talvella.
Tuotanto ja kulutus
Nykyisin maailman suurin jäätelön tuottaja on Yhdysvallat, jossa jäätelöä tuotettiin vuonna 2001 noin 6 miljardia litraa. Euroopassa jäätelöä syödään enemmän Pohjoismaissa kuin Välimeren maissa Italiaa lukuun ottamatta. Eniten jäätelöä myydään kesän lämpiminä kuukausina. Joissain Aasian maissa jäätelö ei ole yhtä suosittua kuin länsimaissa, vaan sen sijaan suositaan muita kylmiä virkistystuotteita. Maailmassa eniten jäätelöä henkeä kohti kuluttavat yhdysvaltalaiset, australialaiset ja uusiseelantilaiset. Suomessa kulutetaan jäätelöä henkeä kohti mitattuna Euroopassa eniten, vuosittain noin 13 litraa.
Jäätelöruokalajeja
Jäätelöstä on kehitetty erilaisia ruokalajeja, kuten uunijäätelö, jossa useimmiten laitetaan sokerikakkupohjan päälle jäätelöä, marjoja tai hedelmiä sekä marenkikuorrutus. Banana Split on jäätelöstä tehtävä jälkiruoka, joka nimensä mukaisesti sisältää banaania. Jäätelön ja banaanin lisäksi se sisältää usein kermavaahtoa, ananasta, vohvelia, mansikoita, pähkinöitä, suklaakastiketta ja kirsikoita. Esimerkiksi Aasiassa jäätelöä tarjotaan friteerattuna. Jäätelöstä, maidosta, suklaasta, marjoista ja hedelmistä voi tehdä myös pirtelöä.
Italialainen jäätelö
thumb|Italialaista gelatoa. Italiassa jäätelön (, ’jäätelö’ tai ’jäätynyt’ < ) rasvapitoisuus on huomattavasti alhaisempi kuin perinteisen kermajäätelön, sillä sen pohja on enimmäkseen maitoa. Jäätelön pohjaan vatkataan myös vähemmän ilmaa, jonka johdosta sen rakenne on huomattavasti tiiviimpi. Muuten perusaineet ovat samat: maito tai kerma, sokeri ja kananmunan keltuaiset. Jäätelön pohja kypsennetään ja kirnutaan jäätelökoneessa tasaiseksi. Gelatoa valmistetaan sekä koneellisesti että käsityönä. Se tarjoillaan hivenen pehmeänä.
Kanadan Grand Prix 1983
Kanadan Grand Prix 1983 oli Formula 1 -sarjan osakilpailu, joka ajettiin Circuit Gilles Villeneuven radalla 12. kesäkuuta 1983. Kilpailun voitti paalupaikalta lähtenyt René Arnoux.
Kamila Skolimowska
Ensimmäisissä aikuisten arvokisoissaan Skolimowska kilpaili 15-vuotiaana Budapestin EM-kilpailuissa 1998 sijoittuen seitsemänneksi. Sydneyn 2000 olympialaisissa hän voitti 17-vuotiaana kultaa tuloksella 71,16. Hänestä tuli samalla kaikkien aikojen nuorin moukarinheiton olympiavoittaja, miehet mukaan lukien. Hän voitti EM-hopeaa 2002 ja EM-pronssia 2006. Edmontonin ja Osakan MM-kisoissa Skolimowska sijoittui neljänneksi.
Skolimowska voitti moukarinheiton Puolan-mestaruuden vuosina 1996–1997 ja 1999–2008. Hän heitti 17 aikuisten Puolan ennätystä; ensimmäisen 13-vuotiaana kesäkuussa 1996 (tulos 47,66 m) ja viimeisen toukokuussa 2007 Dohassa (76,83 m). Viimeisimmän ennätyksen rikkoi elokuussa 2009 Anita Wlodarczyk (77,20 m). Nuorten maailmanennätystä hän paransi viidesti.
Maribyrnong
Maribyrnong on joki Australiassa. Se saa alkunsa Mount Macedon -kukkulalta ja laskee mereen noin 50 kilometriä etelämpänä lähellä Melbournen kaupunkia. Jokivarsi on kaupunkilaisille tärkeää virkistysaluetta: siellä voi veneillä ja kalastaa, ja joen vartta kulkevat pyöräily- ja kävelyreitit.
left|thumb|Kartta joesta
Compal
thumb|Compal Electronicsin pääkonttori [[Neihussa, Taipeissa]] Compal Electronics, lyhemmin Compal, on taiwanilainen elektroniikkateollisuuden sopimusvalmistaja, joka valmistaa kannettavia tietokoneita, näyttöjä ja televisioita eri asiakkaille eri puolilla maailmaa, kuten Acerille, Lenovolle, Dellille, Toshiballe, Hewlett-Packardille ja Fujitsulle. Compal on ollut Nokian sopimusvalmistaja ja se on valmistanut muun muassa Lumia 800 -puhelinta.
Compal on maailman toiseksi suurin Quanta Computer -puhelimen sopimusvalmistaja, joka toimitti yli kannettavaa vuonna 2010.
Yhteenveto
Compal on suunnitellut ja tehnyt kannettavia tietokoneita kaikille tärkeimmille brändeille sekä räätälöidyille rakentajille yli ajan. Yritys on listattu Taiwanin pörssissä. Vuonna 2017 yrityksen tulot olivat USD dollaria, ja niiden kokonaistyövoima oli. Yhtiön pääkonttori sijaitsee Taipeissa, Taiwanissa, ja sen toimistot sijaitsevat Kiinassa, Etelä-Koreassa, Iso-Britanniassa ja Yhdysvalloissa. Compalin tärkein tuotantolaitos sijaitsee Kunshanissa Kiinassa.
Compal on maailman toiseksi suurin tietokonevalmistaja, Quanta Computer -yrityksen jälkeen. Se on yksi Intelin Common Building Block -aloitteiden tärkeimmistä kannattajista.
Historia
Compal perustettiin kesäkuussa 1984. Se julkaistiin huhtikuussa 1990.
Syyskuussa 2011 Compal ilmoitti muodostavansa yhteisyrityksen Lenovon kanssa valmistaakseen kannettavia tietokoneita Kiinassa. Venture-yhtiön odotettiin alkavan tuottaa kannettavia tietokoneita vuoden 2012 loppuun mennessä.
Toshiba ilmoitti tammikuussa 2015, että voimakkaan hintakilpailun vuoksi se aikoo lopettaa televisioiden myynnin Yhdysvalloissa ja sen sijaan lisensoi Toshiba TV -tuotemerkin Compalille.
CCI
vasen|pienoiskuva|CCI HQ Compalin tytäryhtiö Compal Communications (CGI) on merkittävä matkapuhelinten valmistaja. Puhelimet valmistetaan useilla tuotemerkeillä. Vuonna 2006 CCI tuotti matkapuhelinta ja oli maailman suurin matkapuhelinverkko. CCI:n suurin asiakas oli Motorola. Vuosittain Motorolan volyymit ovat vähentyneet, ja CCI:n volyymit ovat seuranneet. Vuonna 2007 volyymi oli.
José Ramiro Pellecer Samayoa
José Ramiro Pellecer Samayoa (10. lokakuuta 1929 Antigua, Guatemala – 14. maaliskuuta 2022 ) oli guatemalalainen roomalaiskatolinen piispa. Hänet vihki papiksi Guatemalan arkkihiippakuntaan Mariano Rossell y Arellano 7. marraskuuta 1954. Hänet nimitettiin Guatemalan vihkipiispaksi sekä Teglata in Proconsularin titulaaripiispaksi 28. marraskuuta 1967. Piispaksi vihkiminen seurasi 6. tammikuuta 1968. Pääkonsekraattorina toimi Bruno Torpigliani, jota avustivat Mario Casariego y Acevedo ja Rafael González Estrada.
Pellecer Samayoa jäi eläkkeelle 2. lokakuuta 2010.
Painin maailmanmestaruuskilpailut 1994 (kreikkalais-roomalainen paini)
Vuoden 1994 kreikkalais-roomalaisen painin maailmanmestaruuskilpailut järjestettiin 8. syyskuuta–11. syyskuuta 1994 Tampereella, Suomessa. Kisoissa painittiin kymmenessä painoluokassa.
Glénay
Glénay [glenɛ] on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 21,1 neliökilometriä ja siellä on arviolta 568 asukasta (vuonna 2016).
Kunta sijaitsee kymmenisen kilometriä koilliseen Bressuirestä, saman verran länteen Airvault’sta ja noin 20 kilometriä etelään Thouarsista. Thouaretjoki virtaa kunnan läpi etelästä pohjoiseen. Kunnan kyliä ovat keskustan lisäksi Soussigny, Biard, Valigny, Beaumont ja Orbigny.
Islannin finanssikriisi 2008–2011
Islannin finanssikriisi 2008–2011 oli Islannissa tapahtunut taloudellinen ja poliittinen tapahtuma, jonka aikana valtio otti haltuunsa maan kolme suurinta, pahasti velkaantunutta pankkia. Kriisi johti talousromahdukseen, Islannin kruunun arvon romahdukseen ja työttömyyden kasvuun.
Kriisi sai alkunsa, kun kansainvälinen talouskriisi romahdutti myös Islannin talouden. Islantilaiset finanssilaitokset olivat lainanneet ja sijoittaneet todella suuria summia rahaa, mutta sijoituskohteet eivät kuitenkaan tuottaneet toivotulla tavalla. Lokakuussa 2008 maan kolme suurinta pankkia, Kaupthing, Landsbanki ja Glitnir kaatuivat. Valtio otti ne haltuunsa. Islannin kruunun arvo romahti ja islantilaisten ihmisten velat moninkertaistuivat. Pankkien kaatumisen jälkeen seurasi useiden kuukausien katumielenosoituksia, joissa Islannin kansa vaati muun muassa maan poliittisen johdon ja keskuspankin johtajien eroa.
Tammikuussa 2009 Islannin silloinen pääministeri Geir Haarde ilmoitti, että toukokuussa maassa järjestettäisiin ennenaikaiset vaalit. Ennen sitä kauppaministeri Björgvin Sigurðsson ja Islannin rahoitustarkastuksen johto olivat jättäneet tehtävänsä. Mielenosoitukset jatkuivat kuitenkin vielä ilmoituksen jälkeenkin, ja myöhemmin samassa kuussa Islannin hallitus erosi. Valtaan äänestettiin uusi hallitus, joka alkoi vuonna 2010 säännöstellä valuutta- ja pääomaliikkeitä. Säännöstelyn tavoitteena oli valuuttapaon estäminen. Vuonna 2015 hallitus ilmoitti alkavansa purkaa säännöstelyä.
Lokakuuhun 2015 mennessä Islannissa oli määrätty 26 finanssikriisin aiheuttanutta pankkiiria ja rahoittajaa vankeusrangaistukseen.
Muista Euroopan maista poiketen Islannin talous lähti kriisin jälkeen vakaaseen kasvuun. Talouskasvu johtui siitä, että maan tärkeimmät elinkeinot kalastus ja turismi olivat myös kasvavassa kysynnässä.
Ilkka Vuori (koripalloilija)
Ilkka Johannes Vuori (s. 28. tammikuuta 1986 Järvenpää) on suomalainen koripalloilija. 181-senttinen Vuori pelaa pääasiassa pelintekijänä. Riihimäkeläisen Kolmoskorin kasvatti pelasi 55 nuorten maaottelua, joissa pisteitä kertyi 399, ja lisäksi kuusi ottelua haastajamaajoukkueessa. Vuori valittiin Korisliigan vuoden puolustuspelaajaksi kaudella 2006–2007.
Vuori ilmoitti lopettavansa koripalloilijanuransa elokuussa 2015 loukkaantumisten vuoksi. Hän valmistui kauppatieteiden maisteriksi ja polvivammasta toivuttuaan palasi pelikentille tehtyään heinäkuussa 2018 sopimuksen M1DA:ssa pelanneen Lahti Basketballin kanssa.
Jimmy Lidberg
Jimmy Lidberg (s. 13. huhtikuuta 1982 Tukholma) on ruotsalainen kreikkalais-roomalaisen tyylin painija.
Pääasiassa 96 kilogramman painoluokassa kilpaileva Lidberg on saavuttanut olympiapronssia sekä kolme MM- ja neljä EM-mitalia. Myös hänen isoveljensä Martin on kreikkalais-roomalaisen painin maailmanmestari.
Norja talviolympialaisissa 2006
Norja osallistui Torinon talviolympialaisiin 2006 74 urheilijan joukkueella. Vuoden 2002 talviolympialaisissa Norja voitti enemmän kultamitaleita kuin mikään muu maa, yhteensä 13. Ennen Torinon olympialaisia Norjan urheiluväki ilmoitti tähtäävänsä yli 25 mitaliin: Norjan hiihtoliiton puheenjohtaja Sverre Seeberg ilmoitti, että norjalaiset voittaisivat 25 mitalia jo pelkästään hiihtolajeista (alppihiihto, maastohiihto, freestyle-hiihto, yhdistetty ja mäkihyppy). Norjan olympiakomitea ilmoitti puolestaan Norjan olevan kisojen menestynein maa kultamitalien määrässä mitattuna. Norja voitti kuitenkin vain kaksi kultamitalia.
Norjan lippua avajaisseremoniassa kantoi curlingin pelaaja Pål Trulsen.
Bernabé de Jesús Sagastume Lemus
Bernabé de Jesús Sagastume Lemus (s. 20. toukokuuta 1961) on guatemalalainen roomalaiskatolinen piispa. Hänestä tuli kapusiinien jäsen 28. joulukuuta 1985, ja hänet vihki papiksi Rodolfo Quezada Toruño 31. tammikuuta 1987. Hänet nimitettiin Santa Rosa de Liman hiippakunnan piispaksi 28. heinäkuuta 2007. Piispaksi vihkiminen seurasi 6. lokakuuta. Pääkonsekraattorina toimi Quezada Toruño, jota avustivat Bruno Musarò ja Pablo Ervin Schmitz Simon.
Keranjit
Keranjit (Dialium) on trooppinen hernekasvisuku, johon kuuluu 37 lajia. Ne ovat puita, harvoin suuria pensaita. Keranjeja esiintyy Afrikassa ja Madagaskarissa, Keski- ja Etelä-Amerikassa, Intiassa, Indokiinassa ja Indonesiassa. Suomeksi tunnettuja lajeja ovat mustakeranji (Dialium guineense) ja sumatrankeranji (Dialium platysepalum).
Petri Kontiola
Petri Kontiola (s. 4. lokakuuta 1984 Seinäjoki) on suomalainen uransa päättänyt jääkiekkoilija. Hän edusti urallaan Suomen maajoukkuetta useissa arvokisoissa ja saavutti MM-hopeaa kolmesti, ja olympiapronssia vuonna 2014. Kontiola oli pelipaikaltaan keskushyökkääjä. Hän pelasi yli 20 vuotta kestäneellä ammattilaisurallaan Tapparaa, HPK:ta ja Ilvestä SM-liigassa ja Metallurg Magnitogorskia, Traktor Tšeljabinskia, Lokomotiv Jaroslavlia ja Jokereita KHL-liigassa. Kontiola pelasi myös kaksi kautta Pohjois-Amerikassa Chicago Blackhawksin organisaatiossa.
SM-liiga
Seinäjokelaissyntyinen keskushyökkääjä pelasi ensimmäiset ottelunsa miesten pääsarjatasolla kaudella 2003–2004 tamperelaisseura Tapparan joukkueessa. Hän pääsi esiintymään aikuisten tasolla 39 ottelun ja 3 pudotuspelin verran. Kaudella 2004–2005 hän vakiinnutti paikkansa yhtenä Tapparan luottopelaajista. Kauden aikana hän pelasi 54 ottelua tehden 25 pistettä.
Kausi 2005–2006 oli Kontiolan läpimurtokausi. Hän voitti SM-liigan syöttöpörssin kerättyään 35 syöttöpistettä. Kaikkiaan hän keräsi 44 tehopistettä ja sijoittui Tapparan parhaana pistemiehenä koko liigan pistepörssin yhdeksännelle sijalle.
Kaudella 2006–2007 Kontiola oli 47 tehopisteellään jälleen Tapparan paras pistemies ja sijoittui 13:nneksi SM-liigan pistepörssissä ja 9:nneksi syöttöpörssissä.
NHL ja KHL
Kontiola teki 31. toukokuuta 2007 kaksivuotisen ja kaksisuuntaisen sopimuksen Chicago Blackhawksin kanssa. Syksyllä hän siirtyi Chicagoon mutta joutui AHL-liigaan taistelemaan paikasta varsinaisessa NHL-joukkueessa. Joulukuussa hänet nostettiin takaisin ykkösmiehistöön hyvin sujuneen alkukauden ansiosta. Hän nousi heti ykköskentälliseen ja sai neljässä ensimmäisessä ottelussaan kaksi syöttöpistettä, ensimmäisen niistä 19. joulukuuta 2007. Kontiola ehti pelata loukkaantumisista kärsineessä Blackhawksissa 12 ottelua tehopistein 0+5 tehotilaston ollessa viisi maalia plussalla. Hänet komennettiin 5. tammikuuta 2008 takaisin farmijoukkue Rockford IceHogsiin, jossa hänen pistetahtinsa oli keskimäärin piste per ottelu. AHL:n pudotuspeleissä Rockford eteni puolivälieriin, mutta putosi jatkosta hävittyään AHL:n mestaruuteen asti edenneelle Chicago Wolvesille.
Hyvin sujuneen AHL-kauden ansiosta Kontiolalle oli ennusteltu paikkaa Blackhawksin miehistössä kaudeksi 2008–2009 mahdollisesti toisessa kentällisessä. Kontiola ei kuitenkaan onnistunut pääsemään Chicagon miehistöön, ja hänet kaupattiin 2009 siirtoajan lopulla Anaheim Ducksiin, jonka farmijoukkueessa hän jatkoi pelaamista. Kauden 2008–2009 jälkeen Kontiola siirtyi KHL-liigan Metallurg Magnitogorskiin kahden vuoden sopimuksella. Kaudella 2010–2011 Kontiola oli joukkueen paras pistemies tehoilla 14+34=48 sijoittuen KHL:n pistepörssin 12. sijalle. Pelattuaan Magnitogorskissa kaksi kautta hän siirtyi saman liigan Traktor Tšeljabinskiin kaudeksi 2011–2012.
Your Sweet Six Six Six
Your Sweet Six Six Six on suomalaisen HIM-yhtyeen kappale albumeilta Greatest Lovesongs Vol. 666 ja Razorblade Romance.
Petri Kontiola
NHL ja KHL
KHL-kaudella 2012–2013 Kontiolan edustama Traktor eteni ensimmäistä kertaa Gagarin Cup -finaaleihin, mutta joutui taipumaan Dinamo Moskovalle voitoin 2–4. Kontiola jakoi pudotuspelien pistepörssin voiton Viktor Tikhonovin kanssa. Molempien tehopisteet olivat 10+9. Tosin Tikhonov saavutti pisteet vain 15 ottelussa, kun Kontiolalla otteluita oli 25.
Your Sweet Six Six Six
Kappaleen teema
"Your Sweet Six Six Six" on suoraviivainen ja korkeasointuinen kappale, joka etenee melko hitaalla tempolla. Kappaleelle ominnaista on harvahko poverisointujen käyttö ja enemmänkin kappaleessa pyritään puhtaisiin, mutta yksinkertaisiin sointukuvioihin. Sävelkulku on aluksi aika matala, kunnes se nousee 2 puolisävelaskelta.
Kritiikki
HIM julkaisi kappaleen ensimmäistä kertaa debyyttialbumilleen Greatest Lovesongs Vol. 666:lle, joka yhdistettiin jo nimensä perusteella saatananpalvontaan. Yhtyeelle ominaisten synkkien lyriikoiden vuoksi kappaletta syytettiin kristinuskoa alentavaksi. Ville Valo kumosi väitteet ja kertoi Soundi-lehdessä, ettei kappale liitynyt mitenkään saatanaan, vaan ihmisen petollisuuteen.
Petri Kontiola
NHL ja KHL
Vuonna 2014 Kontiola teki yksivuotisen sopimuksen NHL-joukkue Toronto Maple Leafsin kanssa. Sopimus on yksisuuntainen ja 1,1 miljoonan arvoinen. Hänelle ei kuitenkaan löytynyt tilaa Maple Leafsin kokoonpanosta, eikä hän pelannut ainuttakaan ottelua joukkueessa. Hänet siirrettiin vapaiden pelaajien listalle marraskuussa 2014 ja sitä kautta seuran farmijoukkueeseen Toronto Marliesiin muttei tehnyt yhtään pistettä 11 ottelussa. Maple Leafs purki Kontiolan sopimuksen ja hän palasi KHL:ään Lokomotiv Jaroslavlin joukkueeseen. Kauden 2016–2017 alussa Kontiola ohitti Niko Kapasen kaikkien aikojen eniten KHL:n pisteitä tehneenä suomalaispelaajana.
Keväällä 2017 Kontiola teki vuoden mittaisen jatkosopimuksen Lokomotiv Jaroslavlin kanssa. Kaudella 2017-18 hän teki 11 maalia ja antoi 17 maaliin johtanutta syöttöä. Hän jatkoi sopimustaan myös keväällä 2018 Lokomotivin kanssa kevääseen 2019 saakka.
Toukokuussa 2019 Kontiola solmi vuoden mittaisen sopimuksen KHL-seura Jokereiden kanssa.
Paluu SM-liigaan
Kaudeksi 2020–2021 Kontiola palasi SM-liigaan ja siirtyi vuoden mittaisella sopimuksella Hämeenlinnan Pallokerhoon. Hän nousi kauden mittaan joukkueen kapteenistoon, kun Ville Koistinen ja Jesse Mankinen olivat pitkään sivussa ja lopulta jättivät HPK:n. Kontiola voitti tehoilla 14+41=55 koko SM-liigan piste- ja syöttöpörssin. Hänet palkittiin pistepörssivoitostaan Veli-Pekka Ketola -palkinnolla. 36-vuotiaasta Kontiolasta tuli myös kaikkien aikojen vanhin SM-liigan pistepörssin voittanut pelaaja. Hän oli runkosarjan päättyessä pari kuukautta vanhempi kuin kaudella 2013–2014 pistepörssin voittanut Ville Vahalahti. Myös pelaajayhdistys Suomen Jääkiekkoilijat ry äänesti Kontiolan runkosarjan parhaaksi pelaajaksi ja hänet palkittiin Kultaisella kypärällä. Kontiola äänestettiin myös kauden päätteeksi SM-liigan tähdistökentälliseen.
Kontiola palasi kaudeksi 2021–2022 kotikaupunkiinsa Tampereelle ja siirtyi vuoden mittaisella sopimuksella Tampereen Ilvekseen. Hänet nimettiin joukkueen varakapteeniksi. Kontiola oli tehoilla 8+30=38 Ilveksen paras syöttäjä Eemeli Suomen kanssa ja toiseksi paras pistemies hänen jälkeensä. Seitsemännessä puolivälieräottelussa 6. huhtikuuta 2022 Oulun Kärppiä vastaan hän ratkaisi Ilvekselle ensimmäisen välieräpaikan 21 vuoteen, kun Kontiola teki joukkueen 2–1-voittomaalin ensimmäisessä jatkoerässä ajassa 71.59. Kristian Taubert valitsi hänet ottelun Alumnien tähtien ykköstähdeksi. Ilves voitti kauden päätteeksi lopulta SM-pronssia ja näin ollen myös ensimmäisen mitalinsa 21 vuoteen. Maaliskuussa 2022 Kontiola teki Ilveksen kanssa vuoden mittaisen jatkosopimuksen. Elokuussa 2022 hän ilmoitti alkavan kauden jäävän hänen viimeisekseen. Kontiola päätti uransa huhtikuussa 2023.
Maajoukkue
Kontiola valittiin kaudella 2006–2007 kaikkiin neljään Euro Hockey Tourin osaturnaukseen, mutta hän joutui jättämään niistä Ruotsin turnauksen väliin sormivamman takia. Kauden päätteeksi hän pääsi ensimmäisen kerran mukaan aikuisten MM-kilpailuihin Moskovassa 2007, joissa hän teki tehot 2+5 ja saavutti MM-hopeaa. Kontiola pelasi myös vuoden 2010 MM-kilpailuissa Saksassa ja vuoden 2012 MM-kilpailuissa Helsingissä.
Vuoden 2013 MM-kilpailuissa Helsingissä ja Tukholmassa Kontiola pelasi ensimmäisen kerran Suomen MM-kisajoukkueen ykkösketjun keskushyökkääjänä. Hän voitti turnauksen pistepörssin tehopistein 8+8, ja hänet valittiin turnauksen parhaaksi hyökkääjäksi sekä tähdistökentällisen hyökkääjäksi. Kontiolan tehopistemäärä on suomalaispelaajien yhden MM-turnauksen ennätys; edellinen ennätys oli Saku Koivun 4+12 pistettä (Kontiola meni Koivun edelle useamman tehdyn maalin perusteella). Kontiola jakoi myös turnauksen maalikuninkuuden Ilja Kovaltšukin kanssa. Hän saavutti 2+1-tehot puolivälieräottelussa Slovakiaa vastaan, joka päättyi Suomen 4–3 -jatkoaikavoittoon. Alkusarjassa Kontiolan tehot Saksa-ottelussa olivat 2+1, Slovakia-ottelussa 1+1, Ranska-ottelussa 0+2, Venäjä-ottelussa 2+0 ja Itävalta-ottelussa 1+2. Lisäksi hän sai syöttöpisteen pronssiottelussa Yhdysvaltoja vastaan. Turnauksessa vain alkusarjan Itävalta- ja Latvia-otteluissa Suomi onnistui tekemään enemmän kuin yhden maalin, jossa Kontiola ei ollut mukana maalintekijänä tai -syöttäjänä.
Kontiola valittiin Sotšin olympialaisiin 2014, jossa häntä peluutettiin enimmäkseen kolmosketjun keskushyökkääjänä. Suomi saavutti turnauksesta olympiapronssia, ja Kontiolan tehot kuudessa ottelussa olivat 1+4. Keväällä 2014 hopeaan päättyneissä MM-kilpailuissa hän pelasi ensimmäisessä ketjussa ollen Jori Lehterän jälkeen Suomen toiseksi paras pistemies tehoin 3+6. Kontiola edusti Suomea MM-kilpailuissa myös keväällä 2015.
Kontiola valittiin edustamaan Suomea vuoden 2018 talviolympialaisiin. Hän teki turnauksessa 5 ottelussa 2 maalia ja antoi 4 maaliin johtanutta syöttöä. Vuoden 2021 MM-kilpailuissa Kontiola voitti kolmannen MM-hopeansa.
Keep of Kalessin
Keep of Kalessin on norjalainen extreme metal -yhtye. Se perustettiin Trondheimissä alun perin vuonna 1993 nimellä Ildskjaer. Nykyiseen nimeensä yhtye vaihtoi vuonna 1996. Yhtyeen musiikissa yhdistyvät perinteiset ja raa'at black metal -ainekset melodisuuteen, teknisyyteen, eeppisyyteen ja mystiikkaan. Laulujensa sanoituksiin yhtye kertoo saaneensa vaikutteita muun muassa yhdysvaltalaisen fantasiakirjailija Ursula le Guinin teoksista. Yhtyeen nimi on otettu Maameren tarinat -kirjasarjan arkkilohikäärmeeltä nimeltä Kalessin, joka hallitsee Maameren maailmaa. Keep of Kalessin oli ehdolla Spellemannprisenin, Norjan Grammyn saajaksi metalliyhtyeen luokassa vuonna 2008.
SPOT
thumb|200px|Spot 5 SPOT(lyh Satellite Pour l'Observation de la Terre) on sarja Ranskan avaruusjärjestön (CNES) kaukokartoitussatelliitteja.
Keep of Kalessin
Yhtyeen varhaisessa kokoonpanossa olivat Ghash (laulu), Obsidian C. (kitara, koskettimet), Warach (basso) ja Vyl (rummut). Tällä kokoonpanolla yhtye julkaisi kaksi albumia: Through Times of War 1997 ja Agnen: A Journey Through the Dark 1999 ennen hajoamistaan. Sen jälkeen Obsidian C. teki kiertueita Satyriconin kanssa mutta palasi Keep of Kalessinin pariin äänittääkseen ep-levyn Reclaim vuonna 2003. Vuonna 2006 hän kokosi uudelleen yhtyeen äänittääkseen kolmannen albumin Armada. Yhtye teki kiertueen Behemothin ja Dimmu Borgirin kanssa varhain vuonna 2008. Neljäs albumi Kolossus julkaistiin 6. kesäkuuta 2008.
SPOT
Satelliitteja on lähetetty toistaiseksi viisi:
Keep of Kalessin
Vuonna 2010 yhtye aukoi uusia uria osallistumalla Norjan Eurovision-laulukilpailun karsintaan kappaleella "The Dragon Tower", voitti semifinaalit ja jatkoi kansalliseen finaaliin. Yhtye sai finaalissa kolmannen sijan. Viides albumi Reptilian julkaistiin 10. toukokuuta 2010.
SPOT
SPOT-satelliittien suoraan vastaanottavia maa-asemia (Direct Receiving Stations) on sijoitettuna moniin maihin:
Keep of Kalessin
Diskografia
EP:t
SPOT
Päävastaanottoasemat ovat Ranskassa ja Ruotsissa
Yhdessä asemat vastaanottavat noin puoli miljoonaa kuvaa vuodessa, mikä merkitsee noin 700 kuvaa vuorokaudessa.
SRIS:t ovat SPOT-järjestelmän pääasemat Ranskassa ja Ruotsissa, millä on mahdollisuus tulkita satelliittien kuvamateriaalia. SPOT-satelliitteja on viisi ja ne kiertävät maata 822 kilometrin korkeudessa 7,4 kilometriä sekunnissa.
Venäjällä ScanEx-yhtiö vastaanottaa SPOT-kuvia. Norjalla ja Ruotsilla on organisaation SPOT-kuvien vastaanottoon ja yksinoikeus niiden myyntiin alueellisesti. Yhdysvalloissa Spotilla on oma myyntiyhtiönsä.
Chameleon Casanova
Chameleon Casanova on Jari Sillanpään kappale, ja se on ilmestynyt vuonna 2005. Chameleon Casanova on tehty yhdessä Beats and Stylesin kanssa. Musiikkivideossa Sillanpää esiintyy charmikkaasti valkoisessa puvussa, ja tanssahtelee sulavasti.
Väkivaltapornografia
Väkivaltapornografia on pornografian alalaji jossa esiintyy väkivaltaa. Suomessa väkivaltapornografian tuottaminen, levittäminen ja hallussapito on laitonta. Raja laittoman väkivaltapornografian ja sallitun sadomasokismin simuloinnin välillä on häilyvä, mutta esimerkiksi piiskaaminen joka ei ole juurikaan saunavihdalla läpsäisyä rankeempaa on sallittu pornossa.
Sandö
Sandö voi tarkoittaa seuraavia:
Henricus Martini Fattbur
Henricus Martini Fattbur (tai Fat(t)ebu(u)r, k. 1647) oli suomalainen sielutieteilijä, teologi ja pappi. Hän opiskeli Wittenbergin ja Rostockin yliopistoissa (ylioppilas jälkimmäisessä vuonna 1608). Hän toimi Nevanlinnan kirkkoherrana ja Viipurin lukion eli triviumkoulun (perustettu 1641) rehtorina. Hän julkaisi Piae Cantiones -kokoelman vuonna 1625. Hänen puolisonsa oli Lisbetha, lapsista tunnetuin oli Mårten Fattebuur, muita muun muassa Helena Henriksdotter Fattenborg.
Tadalafiili
Tadalafiili on erektiohäiriölääke, joka kuuluu PDE5-estäjiin. Lääkettä myydään kauppanimellä Cialis. Tadalafiili on tablettimuotoinen lääke. Se ei aiheuta erektiota ilman seksuaalista kiihottumista. Tadalafiili on läheistä sukua sildenafiilille (Viagra), joka lienee parhaiten tunnettu erektiohäiriöiden hoidossa käytetty lääke. Tadalafiilin kemiallinen kaava on C22H19N3O4, moolimassa 389,41 g/mol ja CAS-numero 171596-29-5.
Vaikutusmekanismi ja farmakokinetiikka
Tadalafiili estää cGMP-spesifistä (syklinen guanosiinimonofosfaatti) tyypin 5 fosfodiesteraasia (PDE5), joka normaalisti estää cGMP:tä paisuvaiskudoksessa. cGMP:llä on paisuvaiskudoksessa verisuonia laajentava vaikutus. cGMP:n määrä paisuvaiskudoksessa kasvaa, kun seksuaalisen kiihottumisen myötä paisuvaiskudoksessa vapautuu typpioksidia (NO) parasympaattisen hermoston aktivoitumisen myötä. Typpioksidi sitoutuu guanylaatisyklaasientsyymin reseptoreihin, jolloin cGMP:n määrä kasvaa.
Vasta-aiheet ja sivuvaikutukset
Tadalafiilia ei tule käyttää nitraattilääkitysten yhteydessä. Lääkettä ei myöskään tule käyttää, jos on lääkkeelle allerginen, on vaikeita sydänvaivoja, on ollut äskettäin aivohalvaus tai sydäninfarkti, alhainen verenpaine tai tietty harvinainen perinnöllinen silmäsairaus (kuten retinitis pigmentosa).
Yleisimmät sivuvaikutukset ovat päänsärky ja vatsavaivat. Huimausta, ihon punoitusta, nenän tukkoisuutta ja selkäkipua voi esiintyä. Jos lääke aiheuttaa yli neljä tuntia kestävän erektion (priapismi), on otettava yhteys lääkäriin.
Kliiniset kokeet
Ennen myyntiluvan saamista tadalafiilin sivuvaikutuksia tutkittiin yli 9 000 miehellä. Lääke on yleisesti hyvin siedetty ja sivuvaikutuksia esiintyi pienellä osalla käyttäjistä. Yleisimmät sivuvaikutukset olivat päänsärky (7,2% käyttäjistä) ja kasvojen punoitus (4,6% käyttäjistä).
Vuonna 2004 julkaistussa, 409 miestä käsittäneessä, tutkimuksessa 64% tadalafiilia saaneista miehistä saavutti normaalin erektiokyvyn lääkkeen avulla. Plaseboa saaneessa verrokkiryhmässä tämä luku oli 16%.
Patentti
Tadalafiilin patentti päättyy EU-maissa 2016-2017, minkä jälkeen on odotettavissa geneerisiä versioita.
Maija-Leena Soinne
Maija-Leena Soinne (s. 6. tammikuuta 1940 Helsinki) on suomalainen näyttelijä ja lausuja.
Elämä ja ura
Soinne tunnetaan muun muassa Saara Pohjanvuoren osasta elokuvassa Tähdet kertovat, komisario Palmu sekä Leppäsen Aunen roolista elokuvissa Täällä Pohjantähden alla ja Akseli ja Elina (sekä niistä myöhemmin yhdeksi kokonaisuudeksi leikatussa Pohjantähdessä). Soinne on esiintynyt Helsingin Kaupunginteatterissa ja Suomen Kansallisteatterissa. Hän on toiminut lausujana myös useissa teattereissa. Soinne on esiintynyt myös useissa elokuvissa ja televisiosarjoissa. Soinne on esiintynyt myös Yleisradiossa, ja hän on toiminut myös ääninäyttelijänä elokuvissa Pekka Töpöhäntä ja Pekka Töpöhäntä Amerikassa.
Soinne näytteli Helge Heralan, Aake Kallialan, Leo Lastumäen ja Olavi Ahosen kanssa televisiosarjassa Valehtelijoiden klubi, ja sama joukko oli mukana myös elokuvassa Koomikko, jossa Soinne esitti Helge Heralan esittämän koomikko Birgerin vaimoa.
Soinne sai valtion taiteilijaeläkkeen keväällä 2008.
Bulgaria lasten Eurovision laulukilpailussa
thumb|Bulgarian edustajat Gabriela Yordanova ja Ivan Stoyanov esiintymässä vuoden 2015 kilpailun harjoituksissa. Bulgaria on osallistunut lasten euroviisuihin seitsemän kertaa, ensimmäisen kerran vuonna 2007. Tällöin maata edusti Bon-bon laulullaan Bonbonlandiya (suomeksi "Karkkimaa"). Laulu sijoittui seitsemänneksi saaden 86 pistettä. Rotterdamissa järjestetyssä kilpailussa Bon-bon päihitti yhdeksän muuta esiintyjää. Bulgarian paras sijoitus on vuodelta 2014, jolloin se sijoittui kilpailussa toiseksi Krisia, Hasan & Ibrahim esittämällä kappaleella "Planet of the Children".
KH-11
pienoiskuva|Konsepti piirustus, joka perustuu Hubble-avaruusteleskooppiin. pienoiskuva|Konsepti piirustus, joka perustuu Hubble-avaruusteleskooppiin.
KH-11 on yhdysvaltalainen tiedustelusatelliittimalli, jota lähetettiin Maata kiertävälle radalle vuosien 1976 ja 2005 välillä. Satelliittissa oli tehokas teleskooppi, jonka oletetaan pystyneen kuvaamaan maanpintaa 15 senttimetrin tarkkuudella mikä on laskettu sen mukaan että se olisi käyttänyt 2,4 metrin läpimittaista peiliä. Siinä on ollut myös ELINT -laitteita. Satelliitin eri versioiden massa vaihteli 13 000 ja 17 000 kg:n välillä.
Yhden satelliitin käyttöiän arveltiin 1970- ja 1980-luvulla olleen kolme vuotta ja kun sen polttoaine loppui, ohjattiin satelliitti tuhoutumaan ilmakehään.
Satelliitin versioita
KH-11 satelliitteja on käytetty mm. niin strategisten mannertenvälisten kuin myös keskipitkän matkan ohjusten laukaisualustojen valvontaan.
CIA:n työntekijä William Kampiles myi KH-11:n teknisen käsikirjan kesällä 1977 saaden siitä luvatun 10 000 dollarin sijasta vain 3 000 dollaria. Kampiles sai teostaan 40 vuoden vankeusrangaistuksen, joka lyhennettiin 19 vuoteen.
Vastaavanlainen järjestelmä on Ranskan ylläpitämä SPOT -järjestelmä, jota ylläpitää Centre National d’Etudes (CNES) Spatiales Tolousen lähellä.
Kiinalla Jiangbing -satelliitteihin kuuluvat kolmannen sukupolven FSW-2 -satelliittien on sanottu vastaavan KH-11:iä kuvauskalustoltaan.
Suomen rautateiden sähköistysjärjestelmä
Suomen rautatieliikenteessä Väyläviraston hallitsemalla sähköradalla on käytössä kaksi sähköistysjärjestelmää, 25 kV tai 2x25 kV.
Sähköratarakenne koostuu syöttö- ja välikytkinasemista, ratajohdon johtimista ja niiden kannatusrakenteista (pylväät/portaalit ;kääntöorret), imumuuntajista (25 kV sähköistysjärjestelmässä), säästömuuntajista (2x25 kV sähköistysjärjestelmässä), erottimista ja eristimistä. Myös sähköistetyn radan kiskotus kuuluu sähköratarakenteeseen, samoin syöttöasemien kaukokäyttökeskukset, jotka ovat Suomessa Kouvolassa, Helsingissä, Tampereella ja Oulussa.
Syöttöasemiin sähköenergia tulee yleensä 110 kV kanta- tai lähialueverkosta, ja syöttömuuntajan ensiökäämitys on kytketty kahden vaiheen välille (110 kV ensiöjännite).
25 kV järjestelmä
Syöttö-ja välikytkinasema 25 kV sähköistysjärjestelmässä.
Sähkövirta kulkee 25 kV järjestelmässä 110 kV/25 kV syöttömuuntajan toisiokäämityksestä muuntajan suojauksen ja erottimien kautta ajojohtimeen, siitä sähköä käyttävän junan tai muun radalla ajojohtosyöttöisen liikkuvan kaluston virroittimeen, ja siitä kaluston omiin virtapiireihin. Sähkövirta palaa liikkuvan kaluston pyöristä ratakiskoa pitkin imumuuntajalle, joka pakottaa paluuvirran menemään paluujohtimeen, ja sieltä paluujohdinta pitkin takaisin syöttömuuntajan toisiokäämitykseen. Imumuuntajaa ja paluujohdinta käytetään siksi, että ratakiskoon ei muodostuisi häiriöitä ja henkilöturvallisuutta vaarantavia potentiaalieroja, sekä paluuvirran kulkutien varmistukseen. Imumuuntajaväli on normaalitilanteissa noin 2,5 km. Tämän lisäksi on olemassa ajojohtimeen kytkettäviä vaihteenlämmitysmuuntajia sekä mittamuuntajia, jotka mittaavat esimerkiksi ajojohtimen jännitettä. Sähköjunat eivät saa pysähtyä imumuuntajan kohdalle, koska virroitin oikosulkee muuntajan ensiöpiirin hetkellisesti ohi mennessään.
Paluujohdin muodostetaan normaalisti kahdesta osajohtimesta. Osajohtimet sijoitetaan keskimäärin vähintään 80 cm etäisyydelle toisistaan. Paluujohdin pyritään sijoittamaan vastaavan ajojohtimen lähelle, mutta ylemmäksi kuin vastaava ajojohdin. Avoradalla paluujohdin sijoitetaan pylvään takareunaan tai tarvittaessa vaakapalkille pylvään huippuun. Laitureilla ja ratapihoilla voidaan paluujohdin sijoittaa konsolille tai portaaliorrelle. Paluujohdin kytketään imumuuntajan toisiopuolen kanssa sarjaan ja liitetään paluukiskoon imumuuntajavälin keskivaiheilla, enintään 1,3 kilometrin etäisyydelle imumuuntajasta.
Joillakin rataosilla voidaan sähköistys toteuttaa ilman imumuuntaja/paluujohdinta tai säästömuuntaja/vastajohdinjärjestelmää. Tällöin ratajohto on varustettava ns. reduktiojohtimella, joksi riittää normaalin paluujohtimen toinen osajohdin. Reduktiojohdin on yhdistettävä paluukiskoon 300..500 metrin välein, jos raidevirtapiirit sallivat sen.
M-johdinta käytetään sähköistysjärjestelmästä riippumatta pylvään maadoitukseen turvallisuussyistä ja siksi, että mikäli ajojohdin koskettaa jostain syystä pylvääseen, syötön automaattinen poiskytkentä toimii mahdollisimman nopeasti minimoiden vaarat. Raidevirtapiirien puuttuessa tai yksikiskoisesti eristetyn raidevirtapiirin alueella M-johdin yhdistetään paluukiskoon noin 200 metrin välein.
Kiskonvarmistusjohdinta (K-johdin) käytetään alueilla, joissa on vain yksi paluukisko ja M-johdin puuttuu, esimerkiksi imumuuntajilla varustettavan yksiraiteisen radan yksikiskoisesti eristetyt raideosuudet, kuten pääopastimen ja tulovaihteen väli, sekä turvalaitteilla varustetun tasoristeyksen lähiympäristö. Kiskonvarmistusjohdin on normaalisti sijoitettava paluujohtimen alapuolelle kuten M-johdin ja liitettävä paluukiskoon.
Virran kulkutie 25 kV sähköistysjärjestelmässä.
2x25 kV järjestelmä
2x25 kV järjestelmän tarkoitus on mahdollistaa sähkötehon siirto 50 kV jännitteellä ja samanaikaisesti tarjota junille 25 kV jännite. Suuremman siirtojännitteen ansiosta järjestelmän tehonsiirtokyky on huomattavasti suurempi ja siirtohäviöt pienemmät. Tämä mahdollistaa merkittävästi pidemmät syöttöasemien välimatkat ja sitä kautta pienemmät investointikustannukset.
Tällainen järjestelmä rakennetaan siten, että ajojohtimeen syöttää virtaa 50 kV syöttömuuntaja, jonka käämin keskipiste yhdistetään paluukiskoon. Tällöin jännite paluukiskon ja ajojohtimen välillä on 50/2 kV eli 25 kV, kuten pitääkin. Käämin toinen pää kytketään erilliseen vastajohtimeen. Sen jännite paluukiskoa vastaan on samoin 25 kV, mutta vaihtojännite on vastakkaisessa vaiheessa verrattuna ajojohtimeen. Tällöin ajojohtimen ja vastajohtimen välinen jännite on 50 kV. Tässä järjestelmässä käytetään imumuuntajien asemesta säästömuuntajia, ja erillistä paluujohdinta ei ole, koska paluuvirta kulkee ratakiskossa ainoastaan kahden säästömuuntajan välillä. Vastajohdin kytkeytyy sähkönsyöttöjärjestelmään säästömuuntajien kautta. Säästömuuntajassa on ainoastaan yksi käämi, joka on keskipisteestään paluukiskoon kytketty vastaavalla tavalla kuin syöttömuuntajankin toisiokäämi. Säästömuuntajan käämin toinen puolikäämi muuntaa paluukiskossa olevan jännitteen ylöspäin vastajännitejohtimen jännitetasolle, jolloin se voidaan syöttää vastajohtimeen. Täten veturin ottama sähköteho tulee siirretyksi 50 kV jännitteellä, vaikka veturi itse käyttää 25 kV jännitettä. Lisäksi säästömuuntajaa käytetään, kuten imumuuntajaakin, kiskon potentiaalierojen tasaukseen turvallisuussyistä sekä häiriöiden estämiseen. Sähköjunat eivät saa pysähtyä säästömuuntajan kohdalle, koska virroitin oikosulkee muuntajan hetkellisesti ohi mennessään.
2x25 kV sähköistysjärjestelmän syöttöasema.
Virran kulkutie 2x25 kV sähköistysjärjestelmässä.
Virtapiirien erottaminen
Siirryttäessä syöttöaseman syöttöpiiristä toiseen, käytetään sähköradan rakenteissa erotusjaksoa. Siinä on noin metrin pituinen maadoitettu ja ajojohtimesta eristetty osuus. Samoin ajojohtimen kiristyskentästä toiseen siirryttäessä käytetään erotuskenttää.
Ryhmityseristintä käytetään yhdessä pitkittäis-, poikittais-, ja ryhmäerottimen kanssa erottamaan tiettyjä ajojohdinosioita tai ryhmiä jännitteestä esimerkiksi korjauksen, vaunuun kuormauksen tai huoltotöiden ajaksi. Tällöin ajojohdin on työmaadoitettava voimassa olevien määräysten mukaisesti.
Ryhmityseristin 25 kV sähköistysjärjestelmässä.
Vuosikymmenten aikana sähköistys on laajentunut eri puolille rataverkkoa. Viimeisimmissä sähköistyksissä, muun muassa rataosilla Oulu–Kemijärvi, Iisalmi–Kontiomäki, Oulu–Kontiomäki, Kontiomäki–Vartius, Tuomioja–Raahe sekä Kytömaa–Hakosilta on käytetty uudentyyppistä, 2x25 kV sähkönsyöttöjärjestelmää. Lisäksi Tuomioja–Hirvineva-välillä on uusittu sähköistys 2x25 kV:n sähkönsyöttöjärjestelmään Raahen radan sähköistyksen yhteensopivuuden takia.
Sähköistetyt radat ovat Suomen rataverkolla Helsinki–Oulu, Kytömaa–Hakosilta, Riihimäki–Kouvola, Kouvola–Joensuu, Kouvola–Iisalmi, Iisalmi–Kontiomäki, Oulu–Kontiomäki, Kontiomäki–Vartius, Oulu–Laurila, Laurila–Kemijärvi, Helsinki–Turku, Turku–Toijala, Turku–Uusikaupunki, Tampere–Pori, Kokemäki–Rauma, Tampere–Orivesi, Orivesi–Jyväskylä, Jyväskylä–Pieksämäki, Seinäjoki–Vaasa, Pännäinen–Pietarsaari, Kerava–Sköldvik sekä Tuomioja–Raahe.
Aavejahti
Sarjassa Bagans, Groff, ja Goodwin tutkivat paikkoja, joissa väitetään kummittelevan. He yrittävät saada kuva- tai ääninäyttöä paranormaalista toiminnasta. Kukin jakso alkaa paikan ja ympäristön tutkimisella ja he etenevät kunkin paikan omistajien ja silminäkijöiden haastattelulla ja lausunnoilla. Tiimi merkkaa ”kuumat paikat” mustalla X:llä, jolloin he myöhemmin yöllä palaavat sinne ja asettavat kamerat kuvaamaan paikkaa.
Kiertueen jälkeen Bagans, Groff ja Goodwin lukitaan kohteeseen hämärästä aamunkoittoon. Ensimmäiseksi he suunnittelevat tutkimuksen strategian ja asettavat kamerat X:llä merkittyihin kohteisiin. Tiimi käyttää tutkimuksen aikana erilaisia laitteita, kuten digitaalista lämpömittaria, EMF-mittaria ja sanelukonetta, joka tuottaa valkoista kohinaa, jonka avulla uskotaan aaveiden puhuvan koneeseen. Kameroina tiimi käyttää digitaalisia videokameroita ja infrapunakameroita, jotka ovat yöllä yökuvausasennossa. Tiimi kulkee pilkkopimeässä käyttäen silminään vain kameran näyttöä.
Jakson lopussa tiimi analysoi yön aikana saadut näytteet. Usein heillä on apuna paranormaaliin erikoistuneita asiantuntijoita, jotka tarkistavat näytteet ja tutkivat ne mahdollisten vilppien varalta.
Aavejahdin on sanottu olevan kaikista vastaavista ohjelmista luotettavin sen runsaiden näytteiden perusteella.
Suomessa Aavejahtia näytti MTV3 Fakta. Aiemmin Aavejahtia näytti Sub syksyllä 2009, mutta lopetti sen esittämisen jättäen ensimmäisen tuotantokauden kesken. Aavejahtia suomensi Hele Krohn, joka myös keksi sarjan suomenkielisen nimen. Sub aloitti sarjan esittämisen uudelleen ensimmäisestä tuotantokaudesta alkaen keväällä 2012. Vuonna 2023 ohjelmaa esitetään Kutonen-kanavalla alkuperäisellä Ghost Adventures -nimellä.
Vuonna 2015 Nick Groff lähti sarjasta aloittaakseen oman kummitusohjelman. Hänen tilalleen tuli sarjassa aiemmin mm. teknisinä avustajina toimineet Billy Tolley ja Jay Wasley.
Aleksandr Korneljuk
Aleksandr Korneljuk (, 28. kesäkuuta 1950 Baku, Azerbaidžanin SNT, Neuvostoliitto) on valko-venälainen yleisurheilija ja olympiamitalisti, joka kilpaili pikajuoksussa. Hän edusti aktiiviaikoinaan Neuvostoliittoa ja seuratasolla Moskovan Dynamoa.
Korneljuk kasvoi Bakussa ja edusti vuoteen 1972 Dinamo Bakua ja sen jälkeen Moskovan Dynamoa.
Ensimmäinen menestys tuli vuoden 1968 nuorten EM-kisoissa, joissa hän saavutti Neuvostoliiton pikaviestijoukkueen jäsenenä kultaa. Joukkueessa juoksi myös tuleva olympiavoittaja Valeri Borzov. Henkilökohtaisella 100 metrillä Korneljuk oli kolmas Borzovin voittaessa.
Aikuisten kisoissa hän oli mukana ensimmäisen kerran Wienin EM-hallikisoissa talvella 1970, mutta ei edennyt vielä loppukilpailuun. Kesällä hän otti 100 metrillä ensimmäisen Neuvostoliiton mestaruuden ja oli Torinon kesäuniversiadeissa mukana pronssia saavuttaneessa Neuvostoliiton pikaviestijoukkueessa. Talven 1971 EM-sisähalleissa hän oli loppukilpailuissa sijoittuen 6:ksi. Kesän 1971 EM-kisoissa Helsingissä hän oli myös 100 metrin loppukilpailuissa sijoittuen 6:ksi Borzovin voittaessa. Kaudesta 1972 tuli Korneljukin uran paras, sillä hän saavutti EM-sisähalleissa Grenoblessa hopeaa 50 metrillä Borzovin voittaessa. Kesällä hän oli mukana Münchenin kesäolympialaisissa, joissa hän eteni 100 metrillä loppukilpailuun sijoittuen 4:ksi ajalla 10,36 voittajan ollessa jälleen Borzov. Pikaviestissä Neuvostoliiton joukkue Korneljuk, Vladimir Lovetski, Juris Silovs, Borzov saavutti hopeaa Yhdysvaltain voittaessa.